Krummelgras

Krummelgras (Eragrostis echinochloidea Stapf) is 'n grasspesie wat inheems is aan Suid-Afrika (Limpopo, Noord-Wes en Noord-Kaap). Op die SANBI-rooilys is dit as 'veilig' (LC) gelys. Dit kom ook in Zimbabwe, Botswana en Namibië voor.

Dit is 'n meerjarige onvertakte polgras wat regop of knielend groei. Die blaarskedes is gekield en papieragtig en die blaarrande het versonke kliertjies. Die bloeiwyse is 'n nouliks vertakte pluim met diggepakte stekeltjies op alleenstaande takkies. Die stekeltjies is vir mense en bobbejane eetbaar. Hierdie spesie is droogtebestand en groei op versteurde veld of klipperige hellings.CRC World Dictionary of Grasses: Common Names, Scientific Names, Eponyms, Synonyms, and Etymology, , CRC Press, 2006, , , bls. 822

In Deception Valley, een van die drie droë rivierbeddings wat die Sentraal Kalahari Wildreservaat van Botswana deursny, is hierdie spesie saam met Enneapogon desvauxii en Sporoborus iocladus die volopste grasspesie wat die rivierbedding in die  reëntyd (tussen November en April/Mei) bedek.

 Beweiding 
Die beweidingswaarde is matig

 Verwysings 

Kategorie:Flora van Botswana
Kategorie:Flora van Namibië
Kategorie:Flora van Suid-Afrika
Kategorie:Flora van Zimbabwe
Kategorie:Grasse